31997L0010
L 068/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 97/10/EO НА КОМИСИЯТА
от 26 февруари 1997 година
относно трето адаптиране към техническия прогрес на приложение I към Директива 76/769/ЕИО на Съвета за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Директива 76/769/ЕИО на Съвета от 27 юли 1976 г. за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (1), последно изменена с Директива 96/55/ЕО (2), и по-специално член 2а от нея, въведен с Директива 89/678/ЕИО на Съвета (3),
като има предвид, че Съветът и представителите на правителствата на държавите-членки, заседаващи в рамките на Съвета, са приели Решение 90/238/Евратом, ЕОВС, ЕИО (4) относно план за действие за периода 1990-1994 г. в контекста на програмата „Европа срещу рака“;
като има предвид, че Директива 94/60/ЕО (5) на Европейския парламент и на Съвета относно четиринадесето изменение на Директива 76/769/ЕИО, забранява с някои изключения предлагането на пазара за употреба от широките маси на вещества, класифицирани като канцерогенни, мутагенни и токсични за размножаването в категория 1 или категория 2 (CMR), като прибавя подобни вещества към приложение I на Директива 76/769/ЕИО;
като има предвид, че приложение I към Директива 76/769/ЕИО вече съдържа вещества които са класифицирани като CMR и за тях не се прилага Директива 94/60/ЕО;
като има предвид, че предлагането на пазара за употреба от широките маси на тези CMR и препарати, съдържащи тези CMR, трябва също да се забрани с някои изключения;
като има предвид, че в ограниченията, предвиждани от настоящата директива, се взема под внимание текущото състояние на науката и техниката по отношение на по-безопасни алтернативи;
като има предвид, че настоящата директива не засяга законодателството на Общността, предвиждащо минимални изисквания за защита на работниците, дадени в Директива 89/391/ЕИО на Съвета (6) и базираните на нея специални директиви и по-конкретно Директива 90/394/ЕИО на Съвета (7);
като има предвид, че мерките, предвидени в настоящата директива, са в съответствие със становището на Комитета за адаптиране към техническия прогрес на директивите за премахване на техническите пречки пред търговията с опасни вещества и препарати,
ПРИЕ НАСТОЯЩАТА ДИРЕКТИВА:
Член 1
Приложение I към Директива 76/769/ЕИО се адаптира с оглед на техническия прогрес, както е установено в приложението към настоящата директива.
Член 2
Държавите-членки приемат и публикуват разпоредбите, необходими, за да се съобразят с настоящата директива, най-късно до 31 декември 1997 г. и незабавно информират Комисията за това. Те прилагат тези разпоредби, считано от 30 юни 1998 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Адресати на настоящата директива са държавите-членки.
Съставено в Брюксел на 9 февруари 1997 година.